CELEX: C2006/131/13
Language: el
Date: 2006-06-03 00:00:00
Title: Υπόθεση C-546/03: Απόφαση του Δικαστηρίου (δεύτερο τμήμα) της  23ης Φεβρουαρίου 2006  — Επιτροπή των Ευρωπαϊκών Κοινοτήτων κατά Βασιλείου της Ισπανίας (Παράβαση κράτους μέλους — Ίδιοι πόροι των Ευρωπαϊκών Κοινοτήτων — Κοινοτικός τελωνειακός κώδικας — Διαδικασίες για την είσπραξη εισαγωγικών ή εξαγωγικών δασμών — Καθυστερημένη καταβολή των σχετικών με τους εν λόγω δασμούς ιδίων πόρων και μη καταβολή τόκων υπερημερίας)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/8
            
         Απόφαση του Δικαστηρίου (δεύτερο τμήμα) της 23ης Φεβρουαρίου 2006 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-546/03) (1)
   
   (Παράβαση κράτους μέλους - Ίδιοι πόροι των Ευρωπαϊκών Κοινοτήτων - Κοινοτικός τελωνειακός κώδικας - Διαδικασίες για την είσπραξη εισαγωγικών ή εξαγωγικών δασμών - Καθυστερημένη καταβολή των σχετικών με τους εν λόγω δασμούς ιδίων πόρων και μη καταβολή τόκων υπερημερίας)
   (2006/C 131/13)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Diaz-Llanos La Roche και G. Wilms]
   
      Καθού: Βασίλειο της Ισπανίας [εκπρόσωποι: M. Muñoz Pérez]
   
      Παρεμβαίνοντες: Βασίλειο της Δανίας (εκπρόσωπος: J. Molde), Δημοκρατία της Φινλανδίας (εκπρόσωπος: A. Guimaraes-Purokoski), Βασίλειο της Σουηδίας (εκπρόσωπος: K. Wistrand)
   Αντικείμενο της υποθέσεως
   Παράβαση κράτους μέλους — Άρθρο 220 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1), και άρθρο 5 του κανονισμού (ΕΟΚ) 1854/89 του Συμβουλίου, της 14ης Ιουνίου 1989, για τη βεβαίωση και τους όρους καταβολής των εισαγωγικών ή εξαγωγικών δασμών που προκύπτουν από τελωνειακή οφειλή (ΕΕ L 186, σ. 1) — Καθυστερημένη καταβολή μέρους των ιδίων πόρων των Ευρωπαϊκών Κοινοτήτων σε περίπτωση εκ των υστέρων εισπράξεως των τελωνειακών τελών — Άρνηση καταβολής των τόκων υπερημερίας που οφείλονται λόγω της καθυστερήσεως των εγγραφών στον λογαριασμό της Επιτροπής
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Το Βασίλειο της Ισπανίας,
               
                           α)
                        
                        
                           μη τηρώντας τις προθεσμίες για την εκ των υστέρων βεβαίωση των δασμών που προκύπτουν από τελωνειακή οφειλή, οι οποίες προβλέπονται από το άρθρο 5 του κανονισμού (ΕΟΚ) 1854/89 του Συμβουλίου, της 14ης Ιουνίου 1989, για τη βεβαίωση και τους όρους καταβολής των εισαγωγικών ή εξαγωγικών δασμών που προκύπτουν από τελωνειακή οφειλή, και, από 1ης Ιανουαρίου 1994, από το άρθρο 220, παράγραφος 1, του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, με αποτέλεσμα να καθυστερήσει η απόδοση των ιδίων πόρων, και
                        
                     
                           β)
                        
                        
                           μη καταβάλλoντας στην Επιτροπή των Ευρωπαϊκών Κοινοτήτων τόκους υπερημερίας κατ' εφαρμογή του άρθρου 11 του κανονισμού (ΕΟΚ, Ευρατόμ) 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ, για το σύστημα των ιδίων πόρων των Κοινοτήτων, και, από 31ης Μαΐου 2000, κατ' εφαρμογή του άρθρου 11 του κανονισμού (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ, για το σύστημα των ιδίων πόρων των Κοινοτήτων,
                        
                     παρέβη τις υποχρεώσεις που υπέχει από τις ως άνω διατάξεις.
            
         
               2)
            
            
               Καταδικάζει το Βασίλειο της Ισπανίας στα δικαστικά έξοδα.
            
         
               3)
            
            
               Το Βασίλειο της Δανίας, η Δημοκρατία της Φινλανδίας και το Βασίλειο της Σουηδίας φέρουν τα δικαστικά έξοδά τους.
            
         
      (1)  ΕΕ C 59 της 6.3.2004.